**CENU APTAUJA PAR IEMIDZINĀTA SAVVAĻAS DZĪVNIEKA PĀRVIETOŠANU ĀRPUS PILSĒTAS**

INFORMĀCIJA PRETENDENTIEM

Liepājas pilsētas pašvaldības administrācija (turpmāk – Pašvaldība) veic tirgus izpēti par **pakalpojuma sniegšanu** Liepājā “Rīcības plāns gadījumos, kad Liepājas pilsētas administratīvajā teritorijā atrodas savvaļas un medījamie dzīvnieki” ietvaros.

**Darba uzdevums:**

Veikt iemidzināta savvaļas dzīvnieka pārvietošanu ārpus pilsētas, uz Latvijas valsts mežu pārstāvja norādīto vietu ( ~ 20 km) attālumā no Liepājas pilsētas administratīvās teritorijas robežas.

Savvaļas dzīvnieka pārvietošanas pakalpojums nepieciešamības gadījumā jānodrošina jebkurā diennakts laikā, kā arī brīvdienās un svētku dienās ( 24/7 ).

Uz norādīto vietu Liepājas pilsētas administratīvajā teritorijā jāierodas 2 (divu) stundas laikā.

Pakalpojums nepieciešams situācijās, kad Liepājas pilsētas administrācijas teritorijā ieklīst savvaļas dzīvnieks (alnis, stirna, mežacūka un tml.). Pakalpojuma sniegšanas laiks un diena nav paredzama vai prognozējama.

Lai iemidzināto savvaļas dzīvnieku paceltu, automašīnai jābūt aprīkotai ar lafeti, vai līdzīgu pacelšanas iekārtu. Lai pārvadājums nekaitētu dzīvniekam un tiktu ievērotas dzīvnieku labturības prasības, savvaļas dzīvnieka pārvietošanai jābūt drošai un atbilstošai valsts normatīvo aktu prasībām.

**Informācija par darba apjomu**

2017. gadā izvests viens dzīvnieks (alnis).

2018. gadā izvests viens dzīvnieks (alnis).

2020. gadā viens dzīvnieks (meža cūka).

**Apmaksas noteikumi un pārējie noteikumi** atbilstoši līgumprojektam, kas ir cenu aptaujas pielikums.

**Piedāvājuma izvēles kritērijs** ir piedāvājums ar viszemāko cenu\*, kas atbilst pakalpojuma veikšanai izvirzītajām prasībām.

**Prasības pretendentiem**

* Pretendents ir reģistrēts, licencēts vai sertificēts atbilstoši valsts normatīvo aktu prasībām tai skaitā normatīvajiem aktiem, kas regulē dzīvnieku pārvadāšanu (piemēram, 2013. gada 18. jūnija Ministru kabineta noteikumiem Nr.322 “Dzīvnieku pārvadāšanas noteikumi”) un ir tiesīgs sniegt pasūtītājam nepieciešamo pakalpojumu.
* Pretendenta rīcībā ir visi nepieciešamie resursi savlaicīgai un kvalitatīvai līguma izpildei.
* Līgumu neslēdz ar izpildītāju, kuram Latvijā ir aktuāli nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*. Nodokļu parādu esamību pārbauda Valsts ieņēmumu dienesta Nodokļu parādnieku publiskajā datubāzē <https://www6.vid.gov.lv/NPAR>.

Jautājumu gadījumā zvanīt Ritai Emsiņai, Vides, veselības un sabiedrības līdzdalības daļas, Vides nodaļas vides pārvaldības konsultante, tel. 63404744.

**Cenu piedāvājums jāiesniedz līdz 2021. gada 7. septembrim plkst. 17:00.**

Piedāvājuma iesniegšanas veids:

* Ar drošu elektronisko parakstu parakstītu piedāvājumu nosūtot uz e-pastu rita.emsina@liepaja.lv;
* Pašrocīgi parakstītu piedāvājumu ievietotu aizlīmētā aploksnē adresējot Vides un veselības daļai ar norādi “Piedāvājums cenu aptaujai” var iesniegt klātienē, Apmeklētāju pieņemšanas centrā, Rožu ielā 6, Liepājā, vai pa pastu Rožu ielā 6, Liepājā, LV-3401
* Piedāvājumu noformē saskaņā ar doto formu, norādot atbilstību izvirzītajām prasībām.

Piedāvājums cenu aptaujā

**PAR IEMIDZINĀTA SAVVAĻAS DZĪVNIEKA PĀRVIETOŠANU ĀRPUS PILSĒTAS**

|  |  |
| --- | --- |
| Pretendenta nosaukums |  |
| Reģistrācijas numurs |  |
| Juridiskā adrese: |  |
| Adrese korespondencei (ja atšķiras): |  |
| Bankas rekvizīti: |  |
| Kontaktpersona: |  |
| Tālruņa numurs: |  |
| E-pasta adrese: |  |

Ar šo pretendents piedāvā **veikt pakalpojumu** saskaņā ar uzaicinājumā doto darba uzdevumu.

Pretendents apliecina, ka:

* ir reģistrēts, licencēts vai sertificēts atbilstoši valsts normatīvo aktu prasībām un ir tiesīgs sniegt pasūtītājam nepieciešamos pakalpojumus;
* tā rīcībā ir visi nepieciešamie resursi savlaicīgai un kvalitatīvai līguma izpildei.

Pretendents apņemas nodrošināt līguma izpildi noteiktajos termiņos par šādu līgumcenu

|  |  |  |  |  |
| --- | --- | --- | --- | --- |
| Nr.p.k. | Pakalpojums | Piedāvājuma cena EUR, bez PVN | PVN | Cena ar PVN |
| 1. | Viena vidēja izmēra dzīvnieka pārvietošana (mežacūka, stirna) darba dienā, darba laikā (no plkst. 8.00.- 18.00.).  |  |  |  |
| 2. | Viena liela izmēra dzīvnieka pārvietošana (alnis) darba dienā, darba laikā (no plkst. 8.00.- 18.00.).  |  |  |  |
| 3.  | Viena vidēja izmēra dzīvnieka pārvietošana (mežacūka, stirna) ārpus darba laika, nakts stundās, brīvdienās un svētku dienās.  |  |  |  |
| 4.  | Viena liela izmēra dzīvnieka pārvietošana (alnis) ārpus darba laika, nakts stundās, brīvdienās un svētku dienās. |  |  |  |
| Kopā | \* |  |  |

\*vērtējamais lielums

Finanšu piedāvājumā jābūt iekļautām visām izmaksām, kas saistītas ar līguma izpildi.

|  |  |
| --- | --- |
| Amatpersonas vai pilnvarotās personas paraksts: |  |
| Parakstītāja vārds, uzvārds un amats: |  |
| Vieta, datums: |  |